Apsaimniekotājs patvaļīgi samazina ūdens temperatūru iedzīvotājiem
Rīgā, Dzirciema ielā kādas dzīvojamās mājas apsaimniekotājs taupības nolūkos "uz savu galvu" samazinājis mājai karstā ūdens temperatūru uz 50 grādiem. Apsaimniekotājs paziņojis iedzīvotājiem, ka eksperimentālā kārtā tiks noteikts "ekonomisko stundu režīms" – dienas vidū un nakts stundās ūdens temperatūra būs 40 grādi, bet aktīvajās rīta un vakara stundās 50 grādi. Šāds lēmums pieņemts bez iepriekšēja brīdinājuma un kopīga balsojuma, tāpat arī nav zināms, cik ilgi šāds eksperiments ilgs.
Ministru kabineta noteikumi nosaka ka minimālā ūdens temperatūra ir 55 grādi, jo pazemināta temperatūra centrālajās ūdensapgādes sistēmās var izraisīt saslimšanu ar leģionelozi jeb leģionāru slimību.